**ฉบับยกเลิก****Update ถึง ระเบียบฯ (ฉ.๓/๒๕๕๘)** **ยกเลิกโดยพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐**ระเบียบคณะกรรมการข้าราชการฝ่ายศาลปกครองว่าด้วยการพัสดุพ.ศ. ๒๕๔๓ อาศัยอํานาจตามความในมาตรา ๘๔ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการพัสดุ พ.ศ. ๒๕๔๓"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้นําระเบียบสํานักนายกรัฐมนตรี ว่าด้วยการพัสดุ พ.ศ. ๒๕๓๕ มาใช้บังคับกับการพัสดุของสํานักงานศาลปกครองโดยอนุโลม ทั้งนี้ ตามหลักเกณฑ์และเงื่อนไข ดังต่อไปนี้(๑) การซื้อหรือการจ้างโดยวิธีตกลงราคา ได้แก่การซื้อหรือการจ้างครั้งหนึ่งซึ่งมีราคาไม่เกิน ๒๐๐,๐๐๐ บาท (๒) การซื้อหรือการจ้างโดยวิธีสอบราคา ได้แก่การซื้อหรือการจ้างครั้งหนึ่งซึ่งมีราคาเกิน ๒๐๐,๐๐๐ บาท แต่ไม่เกิน ๒,๐๐๐,๐๐๐ บาท(๓) การซื้อหรือการจ้างโดยวิธีพิเศษ ได้แก่การซื้อหรือการจ้างครั้งหนึ่งซึ่งมีราคาเกิน ๒๐๐,๐๐๐ บาท สําหรับกรณีที่กําหนดในข้อ ๒๓ (๑) ถึง (๘) และข้อ ๒๔ (๑) ถึง (๖) แห่งระเบียบสํานักนายกรัฐมนตรี ว่าด้วยการพัสดุ พ.ศ. ๒๕๓๕ รวมทั้งกรณีการซื้อพัสดุที่เป็นหนังสือวารสารหรือรถยนต์ส่วนกลาง การจ้างโฆษณาประชาสัมพันธ์หรือการจัดการแสดง การทําประกันภัยและการทําประกันสุขภาพด้วย(๔) ในกรณีที่ระเบียบสํานักนายกรัฐมนตรี ว่าด้วยการพัสดุ พ.ศ. ๒๕๓๕ กําหนดให้เรื่องใดเป็นอํานาจของหัวหน้าส่วนราชการหรือของปลัดกระทรวง ให้อํานาจดังกล่าวเป็นของเลขาธิการสํานักงานศาลปกครอง และเรื่องใดเป็นอํานาจของรัฐมนตรีเจ้าสังกัด ให้เป็นอํานาจของคณะกรรมการข้าราชการฝ่ายศาลปกครอง(๕) การเช่าอสังหาริมทรัพย์ซึ่งมีอัตราค่าเช่ารวมค่าบริการอื่นเกี่ยวกับการเช่าตามที่จะกําหนดไว้ในสัญญา ไม่เกินเดือนละ ๕๐๐,๐๐๐ บาท ให้เลขาธิการสํานักงานศาลปกครองเป็นผู้มีอํานาจอนุมัติแต่ถ้าเกินเดือนละ ๕๐๐,๐๐๐ บาท ต้องได้รับความเห็นชอบจากคณะกรรมการข้าราชการฝ่ายศาลปกครองก่อน(๖) การจ่ายเงินค่าหนังสือซึ่งสั่งซื้อโดยตรงจากต่างประเทศ ให้กระทําได้โดยไม่ถือว่าเป็นการจ่าย เงินล่วงหน้า(๗) การจําหน่าย ให้ดําเนินการหลังจากการตรวจสอบแล้วและพบว่าพัสดุใดหมดความจําเป็นหรือหากใช้ราชการต่อไปจะสิ้นเปลืองค่าใช้จ่ายมาก โดยให้เจ้าหน้าที่พัสดุเสนอรายงานต่อเลขาธิการสํานักงานศาลปกครอง เพื่อพิจารณาสั่งให้ดําเนินการตามวิธีการอย่างหนึ่งอย่างใด ดังต่อไปนี้(ก) ขาย ให้ดําเนินการขายโดยวิธีทอดตลาดก่อน แต่ถ้าขายโดยวิธีทอดตลาดแล้วไม่ได้ผลดี ให้นําวิธีที่กําหนดเกี่ยวกับการซื้อมาใช้โดยอนุโลม เว้นแต่การขายพัสดุครั้งหนึ่งซึ่งมีราคาซื้อหรือได้มารวมกันไม่เกิน ๒๐๐,๐๐๐ บาท จะขายโดยวิธีการตกลงราคาโดยไม่ต้องกระทําโดยวิธีทอดตลาดก่อนก็ได้การขายให้แก่ส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจหรือองค์การสาธารณกุศล ให้ขายโดยวิธีตกลงราคาการขายครุภัณฑ์ที่ตุลาการศาลปกครองหรือข้าราชการฝ่ายศาลปกครองได้รับการจัดให้เฉพาะตัวตามระเบียบคณะกรรมการข้าราชการฝ่ายศาลปกครอง หรือหลักเกณฑ์ของทางราชการหรือของสํานักงานศาลปกครอง ยกเว้นรถประจําตําแหน่ง ให้ขายแก่ผู้ครอบครองครุภัณฑ์คนสุดท้ายที่ประสงค์จะซื้อครุภัณฑ์ดังกล่าว โดยวิธีตกลงราคาในราคาไม่ต่ํากว่าราคาขั้นต่ํา ตามหลักเกณฑ์และวิธีการที่เลขาธิการสํานักงานศาลปกครองกําหนด(ข) แลกเปลี่ยน(ค) โอน ให้โอนแก่ส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจหรือองค์การสาธารณกุศล ทั้งนี้ ให้มีหลักฐานการส่งมอบไว้ต่อกันด้วย(ง) แปรสภาพหรือทําลาย ตามหลักเกณฑ์และวิธีการที่เลขาธิการสํานักงานศาลปกครองกําหนดการดําเนินการตามวรรคหนึ่ง โดยปกติให้แล้วเสร็จภายใน ๖๐ วัน นับแต่วันที่เลขาธิการสํานักงานศาลปกครองสั่งการ และให้รายงานเลขาธิการสํานักงานศาลปกครองทราบข้อ ๔ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ให้อํานาจของ กวพ. หรือ กวพ.อ. ตามระเบียบสํานักนายกรัฐมนตรี ว่าด้วยการพัสดุ และระเบียบสํานักนายกรัฐมนตรี ว่าด้วยการพัสดุด้วยวิธีการทางอิเล็กทรอนิกส์ แล้วแต่กรณีเป็นอํานาจของคณะกรรมการข้าราชการฝ่ายศาลปกครองข้อ ๕ ให้เลขาธิการสํานักงานศาลปกครองรักษาการตามระเบียบนี้ และให้มีอํานาจออกประกาศ คําสั่ง หลักเกณฑ์และวิธีการ เพื่อประโยชน์ในการปฏิบัติตามระเบียบนี้ผู้มีอํานาจลงนาม ประกาศ ณ วันที่ ๑๖ กุมภาพันธ์ พ.ศ. ๒๕๔๓ อักขราทร จุฬารัตน กรรมการข้าราชการฝ่ายศาลปกครอง ทําหน้าที่ประธานกรรมการข้าราชการฝ่ายศาลปกครอง